cyanic-selkie/wikianc huggingface dataset:
இராமநாதபுரம் பிரிவு
மேற்பார்வை
பகுப்பு:இராமநாதபுரம் மாவட்டம்
ஜிதின் பிரசாதா
ஆரம்ப கால வாழ்க்கை
ஜிதின் அரசியல்வாதியான ஜிதேந்திர பிரசாதா மற்றும் அவரது மனைவி காந்தா பிரசாதா ஆகியோருக்கு உத்தரபிரதேசத்தின் சாஜகான்பூரில் பிறந்தார். இவரது தாய் இமாச்சலப் பிரதேசத்தைச் சேர்ந்தவர். ஜிதின் தேராதூனிலுள்ள தூன் பள்ளியில் படித்தார்    தில்லி பல்கலைக்கழகத்தின் சிறிராம் வணிகக் கல்லூரியில் இளங்கலையை முடித்தார். பின்னர், புது தில்லி, சர்வதேச மேலாண்மை நிறுவனத்தில் முதுகலை வணிகம் முடித்தார்.
இவரது தாத்தா ஜோதி பிரசாதா காங்கிரசு கட்சி உறுப்பினராக இருந்து சட்டமன்ற மற்றும் உள்ளாட்சி அமைப்புகளில் பணியாற்றினார். இவரது பாட்டி பமீலா பிரசாதா கபுர்த்தலாவின் சீக்கிய அரச குடும்பத்தைச் சேர்ந்தவர். இவரது தாத்தா ஜுவாலா பிரசாதா ஒரு காலனித்துவ இந்திய ஆட்சிப் பணி அதிகாரியாவார். மேலும் இவரது பெரிய பாட்டி பூர்ணிமா தேவி, நோபல் பரிசு பெற்ற இரவீந்திரநாத் தாகூரின் சகோதரர் ஹேமந்திரநாத் தாகூரின் இளைய மகள் ஆவார்.
அரசியல் வாழ்க்கை
2001 ஆம் ஆண்டில், ஜிதின் பிரசாதா இந்திய இளைஞர் காங்கிரசின் இளைஞர் பிரிவின் பொதுச் செயலாளராக தனது அரசியல் வாழ்க்கையைத் தொடங்கினார். 2004ஆம் ஆண்டில், தனது சொந்த ஊரான உத்தரபிரதேசத்தின் சாஜகான்பூர் பாராளுமன்றத் தொகுதியிலிருந்து 14ஆவது மக்களவைக்கு உறுப்பினராக தேர்ந்தெடுக்கப்பட்டார்.
நாடாளுமன்ற உறுப்பினராக தேர்ந்தெடுக்கப்பட்ட ஜிதின் பிரசாதா எஃகு துறைக்கு அமைச்சரானார். மேலும் அமைச்சரவையில் (ஏப்ரல் 2008) இளைய அமைச்சர்களில் ஒருவராக இருந்தார். 2009 ஆம் ஆண்டில், தனது சொந்தத் ஹொகுதியான சாஜகான்பூர் வரையறுக்கப்பட்டதால், இவர் தௌரக்ராவிலிருந்து தேர்தலில் நின்று வெற்றி பெற்றார். 2008 ஆம் ஆண்டில் மத்திய அமைச்சராக இருந்த காலத்தில் இவர் தனது தொகுதியான தௌரக்ராவில் (மக்களவைத் தொகுதி) ஒரு எஃகு தொழிற்சாலைக்கு அடிக்கல் நாட்டினார்.
லக்கிம்பூர் கெரி மாவட்டத்தின் குறுகிய ரயில் பாதையை அகல இரயில் பாதையாக மாற்றுவதற்கான இவரது வாக்குறுதி 2009 நாடாளுமன்றத் தேர்தலின் போது இவருக்கு பெரும் ஆதரவளித்தது. 14 வது மக்களவைக்கு, மனுக்களுக்கான குழு (உறுப்பினர்) பதவிகளை ஜிதின் வகித்தார்; தகவல் தொழில்நுட்பம் மற்றும் தகவல் தொடர்பு குழு (உறுப்பினர்); ஆலோசனைக் குழு, உள்நாட்டு விமானப் போக்குவரத்து அமைச்சகம் மற்றும் எஃகு அமைச்சகம் போன்றவை.
2014 மக்களவைத் தேர்தலில் பாரதீய ஜனதா கட்சியின் ரேகா வர்மாவிடம் இவர் தனது தொகுதியை இழந்தார்.
தனிப்பட்ட வாழ்க்கை
ஜிதின் பிரசாதா பிப்ரவரி 2010 இல் பத்திரிகையாளரான நேகா சேத் என்பவரை மணந்தார். நேகா டைம்ஸ் ஆஃப் இந்தியா, மற்றும் சிஎன்என்-ஐபிஎன் போன்ற செய்தி நிறுவனங்களில் பணிபுரிந்தவராவார்.
வெளி இணைப்புகள்
பகுப்பு:வாழும் நபர்கள் பகுப்பு:1973 பிறப்புகள் பகுப்பு:14வது மக்களவை உறுப்பினர்கள் பகுப்பு:15வது மக்களவை உறுப்பினர்கள் பகுப்பு:இந்திய தேசிய காங்கிரஸ் அரசியல்வாதிகள்
சிவானி கட்டாரியா
சிவானி கட்டாரியா (Shivani Kataria) இந்தியாவைச் சேர்ந்த ஒரு நீச்சல் வீராங்கனையாவார். இவர் 1997ஆம் ஆன்டு செப்டம்பர் மாதம் 27 ஆம் தேதி பிறந்தார்.
பெண்கள் 200 மீட்டர் கட்டற்றவகை நீச்சல் போட்டிகளில் இந்தியாவுக்காக சிவானி பங்கேற்று வருகிறார். 2016ஆம் ஆண்டு நடைபெற்ற தெற்காசிய விளையாட்டுப் போட்டிகளில் பெண்கள் 200 மீட்டர் கட்டற்றவகை நீச்சல் பிரிவில் தங்கப் பதக்கம் பெற்றுள்ளார். இதைத் தவிர இவர் பல தேசிய சாதனைகளையும் நிகழ்த்தியுள்ளார்.
வாழ்க்கைக் குறிப்பு
சிவானி அரியானாவில் உள்ள குருகிராமில் பிறந்து வளர்ந்தார். குருகிராமிலுள்ள டி.ஏ.வி. பொதுப் பள்ளியில் பயின்றார். பெற்றோரின் ஆதரவுடன் சிவானி தனது வீட்டிற்கு அருகிலுள்ள பாபா கேங்நாத் நீச்சல் குளத்தில் ஒரு கோடைக்கால முகாமில் 6வது வயதில் நீந்தத் தொடங்கினார். முதல் பயிற்சியாளர் திரு. யாதவின் வழிகாட்டலில் மாவட்ட அளவிலான போட்டிகளில் பங்கேற்கத் தொடங்கினார். குசராத்தில் நடைபெற்ற நடுவண் இடைநிலைக் கல்வி வாரியத்தின் பள்ளிகளுக்கான தேசியப் போட்டியில் வெண்கலப் பதக்கம் வென்றார். 2012ஆம் ஆண்டு முதல் தொழில்முறை நீச்சல் வீரராக மாற முடிவு செய்தார். காலையில் இரண்டு மணிநேரமும், மாலை இரண்டு மணி நேரமும் பகலில் ஒரு மணிநேரமும் முக்கிய பயிற்சிகளுடன் தீவிரமாக நீந்தத் தொடங்கினார். 2015ஆம் ஆண்டில், தாய்லாந்தின் புக்கெட்டில் உள்ள தியான்புரா நீச்சல் முகாமில் ஒரு வருடம் பயிற்சி பெற்றார்.
மேற்கோள்கள்
<references group="" responsive="1">
இலண்டன் கலைவு விசை
right|thumb|300x300px|[[ஆர்கான்|ஆகன் இருபகுதியத்தின் இடைத்தாக்க ஆற்றலைக் காட்டும் படம். இலண்டன் கலைவு விசைகளின் காரணமாக நீண்ட வீச்சுடைய பகுதி இடம்பெற்றுள்ளது.]] இலண்டன் கலைவு விசை (London dispersion force) அல்லது கலைவு விசை (Dispersion force)அல்லது இலண்டன் விசை (London force) அல்லது தூண்டிய இருமுனைவு–தூண்டிய இருமுனைவு விசை (Induced dipole–induced dipole force) என்பது அணுக்களுக்கும் மூலக்கூறுகளுக்கும்  இடையில் தொழிற்படும் விசையாகும். வந்தர்வால்சு விசையின் ஒரு பிரிவே இலண்டன் கலைவு விசை ஆகும். இங்கு இலண்டன் என்பது பிறிற்சு இலண்டன் என்ற செருமானிய-அமெரிக்க இயற்பியலாளரின் பெயரிலிருந்து பெறப்பட்டது.
மேற்கோள்கள்
பகுப்பு:வேதிப் பிணைப்பு பகுப்பு:மூலக்கூற்று இடைவிசைகள்
நித்தின் குமார் ரெட்டி
நித்தின், தெலுங்குத் திரைப்படங்களில் முதன்மை வேடங்களில் நடிக்கிறார். இவர் ஆந்திரப் பிரதேசத்தில் உள்ள நிசாமாபாத்தில் பிறந்தவர்.
தொல்குடி அமெரிக்கர்களின் பண்பாட்டு ஒருங்கிணைப்பு
தொல்குடி அமெரிக்கர்களின் பண்பாட்டு ஒருங்கிணைப்பு (Cultural assimilation of Native Americans), 1790 முதல் 1920 வரையிலான ஆண்டுகளில் பழங்குடி அமெரிக்கர்களின் பண்பாட்டை, பெரும்பான்மை ஐரோப்பிய-அமெரிக்கப் பண்பாட்டுட்டுன் ஒருங்கிணைக்க ஐக்கிய அமெரிக்க அரசு மற்றும் கிறித்தவத் திருச்சபைகளும் மேற்கொண்ட தொடர்ச்சியான முயற்சிகளைக் குறிக்கிறது. ஐரோப்பாவிலிருந்து அமெரிக்காவில் குடியேற்றத்தின் அலைகள் அதிகரித்த நிலையில், பெரும்பான்மையான குடிமக்களால் பொதுவான கலாச்சார விழுமியங்கள் மற்றும் நடைமுறைகளின் ஒரு நிலையான தொகுப்பை ஊக்குவிக்க கல்விக்கான பொது ஆதரவு பெருகியது. சிறுபான்மையினருக்கான மேம்பாட்டுச் செயல்பாட்டில் கல்வி முதன்மையான பார்க்கப்பட்டது.
இது பழங்குடியினர் ஐரோப்பிய பழக்கவழக்கங்கள் மற்றும் மதிப்புகளைக் கற்றுக்கொண்டால், பழங்குடி மரபுகளை அமெரிக்க கலாச்சாரத்துடன் இணைத்து, சமூகத்தின் பெரும்பான்மையினருடன் அமைதியான முறையில் சேர முடியும் என்ற கருத்தை அடிப்படையாகக் கொண்டது. அமெரிக்க உள்நாட்டுப் போர்கள் முடிவடைந்த பிறகு, 19 ஆம் நூற்றாண்டின் பிற்பகுதியிலும், 20ஆம் நூற்றாண்டின் முற்பகுதியிலும், ஐக்கிய அமெரிக்க அரசு தொல்குடி மக்களின் பாரம்பரிய சமயச் சடங்குகளின் நடைமுறையை சட்டவிரோதமாக்கியது. இதனால் கிறித்துவ திருச்சபைகளின் பராமரிப்பில் உறைவிடப் பள்ளிகள் நிறுவப்பட்டது. இப்பள்ளிகளில் அமெரிக்கப் பழங்குடியினரின் குழதைகள் வலுக்கட்டாயமாக சேர்க்கப்பட்டனர். இந்தப் பள்ளிகளில் பூர்வகுடி குழந்தைகளுக்கு ஆங்கிலம் பேசவும், பாடங்களைப் படிக்கவும், தேவாலயத்திற்குச் செல்லவும், பழங்குடி மரபுகளை விட்டு வெளியேறவும் கட்டாயப்படுத்தப்பட்டனர்.
1887ஆம் ஆண்டின் டாவ்ஸ் சட்டம், அரசு பழங்குடியினரின் நிலங்களை தனிநபர்களுக்குப் பலவகைகளில் ஒதுக்கியது. பூர்வகுடி அமெரிக்கர்களை, அமெரிக்க குடிமக்களாக மாறுவதற்கும், பழங்குடியினரின் தன்னாட்சி மற்றும் நம்பிக்கைகளில் சிலவற்றை விட்டுக் கொடுப்பதற்கும் ஈடாக நில ஒதுக்கீடுகள் செய்யப்பட்டது. இதன் விளைவாக பூர்வீகுடி மக்களின் கட்டுப்பாட்டில் இருந்த 93 மில்லியன் ஏக்கர் (380,000 சதுர கிலோ மீட்டர்) நிலம் அமெரிக்க அரசால் இடமாற்றம் செய்யப்பட்டது. பெரும்பாலானவை தனிநபர்களுக்கு விற்கப்பட்டன அல்லது ஹோம்ஸ்டெட் சட்டத்தின் மூலம் இலவசமாக வழங்கப்பட்டன அல்லது தனிநபர்களாக பழங்குடி அமெரிக்க இந்தியர்களுக்கு நேரடியாக வழங்கப்பட்டன. 1924ஆம் ஆண்டில் தொல்குடி அமெரிக்கர்கள் அனைவருக்கும் முழுக் குடியுரிமை வழங்கியது.
வட அமெரிக்காவின் ஐரோப்பியர்கள் மற்றும் பூர்வகுடி அமெரிக்கர்கள், 1601-1776
1634 மற்றும் 1640ஆம் ஆண்டுகளுக்கு இடையில் மத்திய ஆப்பிரிக்காவில் இருந்து, வட அமெரிக்காவிற்கு குடும்பங்களுடன் குடியேற்றம் அதிகரித்ததன் விளைவுகளை தொற்றுநோய் பரவத்துவங்கியது. இதனால் அமெரிக்கப் பழங்குடியினர் தொற்று நோய்களால் பாதிக்கப்பட்டனர். [5]
அமெரிக்கா மற்றும் பூர்வீக அமெரிக்கர்கள், 1776–1860
புதிதாக சுதந்திரம் பெற்ற அமெரிக்கா நாட்டில் உள்ள பல்வேறு பூர்வீக அமெரிக்க பழங்குடியினரைக் கையாள்வதற்கான கொள்கையை வகுப்பதில் முதன்மையாக அக்கறை கொண்டிருந்தது. அரசியல் மற்றும் வர்த்தக காரணங்களுக்காக பழங்குடியினருடன் நல்ல உறவுகள் முக்கியம் என்பதை அவர்கள் உணர்ந்தனர். அமெரிக்க உள்நாட்டுப் போர் மற்றும் 1812ஆம் ஆண்டின் போரின் போது அமெரிக்கா, பூர்வீக அமெரிக்கர்களை நட்புடன் பயன்படுத்தத் தொடர்ந்தது. 19ஆம் நூற்றாண்டின் தொடக்கத்தில் பிரிட்டன் மற்றும் ஸ்பெயினுடனான உறவுகள் இயல்பாக்கப்பட்டதால், பூர்வகுடி அமெரிக்கர்களின் நட்பு உறவின் தேவை முடிவுக்கு வந்தது. மேலும் பழங்குடியினர் பெரும்பாலும் அமெரிக்காவின் விரிவாக்கத்தில் ஒரு தடையாக பார்க்கப்பட்டனர்.
அமெரிக்க அதிபர் ஜார்ஜ் வாஷிங்டன் அமெரிக்கப் பழங்குடியினர் "நாகரிக" செயல்முறையை ஊக்குவிக்க ஒரு கொள்கையை வகுத்தார்.[3] கொள்கையின் ஆறு அம்சத் திட்டம் பின்வருமாறு: இராபர்ட் ரெமினி எனும் ஒரு வரலாற்றாசிரியர் தனது கீழ்கண்டவாறு விமர்சனம் வைத்துள்ளார். "பூர்வீக அமெரிக்கர்கள் தனிச் சொத்துரிமையைப் பின்பற்றி, வீடுகள் கட்டி, விவசாயம் செய்து, தங்கள் பிள்ளைகளுக்குக் கல்வி அளித்து, கிறித்தவ மதத்தைத் தழுவியவுடன், இந்த பூர்வீக அமெரிக்கர்கள் வெள்ளை அமெரிக்கர்களின் அங்கீகாரத்தைப் பெறுவார்கள்". [9] பூர்வீக அமெரிக்கர்களிடையே வாழ்வதற்கும், வெள்ளையர்களைப் போல் வாழ்வது எப்படி என்பதை அவர்களுக்குக் கற்றுக் கொடுப்பதற்கும் பெஞ்சமின் ஹாக்கின்ஸ் போன்ற முகவர்களை அமெரிக்கா நியமித்தது.
1830ஆம் ஆண்டின் அமெரிக்கப் பழங்குடி மக்களை அகற்றுதல் சட்டம், மிசிசிப்பி ஆற்றின் கிழக்கே வசிக்கும் பூர்வீக அமெரிக்க பழங்குடியினரை ஆற்றின் மேற்குப் பகுதிக்கு கட்டாயமாக இடமாற்றம் செய்ய அமெரிக்க அரசாங்கக் கொள்கையை வகைப்படுத்தியது. அமெரிக்கப் பழங்குடிகளை அகற்றுதல் சட்டம், பழங்குடியினரை தன்னார்வமாக இடமாற்றம் செய்தாலும், அது பெரும்பாலும் அரசு அதிகாரிகளால் தவறாகப் பயன்படுத்தப்பட்டது. தொடர்ந்து பல பத்தாண்டுகளாக, பூர்வீக அமெரிக்கர்களுக்காக ஒதுக்கப்பட்ட மேற்கத்திய நிலங்களில் கூட வெள்ளைக் குடியேற்றக்காரர்கள் ஆக்கிரமித்தனர்.
பழங்குடியினர்கள் விவகார அலுவலகம்
அமெரிக்கப் பழங்குடியினர் விவகாரங்களுக்கான அலுவலகம் 11 மார்ச் 1824 அன்று அமெரிக்க பாதுகாப்புத் துறையின் கீழ் ஒரு அலுவலகமாக நிறுவப்பட்டது. 1849ஆம் ஆண்டில், இப்பபணியகம் உள்துறைத் துறைக்கு மாற்றப்பட்டது. ஏனெனில் அதன் பல பொறுப்புகள் பெரிய நில சொத்துக்களை வைத்திருப்பது மற்றும் அகற்றுவது தொடர்பானது.
பழங்குடியினரை அமெரிக்கமயமாக்கல் மற்றும் ஒருங்கிணைப்பு (1857–1920)
பழங்குடி அமெரிக்க மக்களின் நண்பர்கள் என்று அழைத்துக் கொண்ட கத்தோலிக்க திருச்சபையினர் மற்றும் ஆங்கிலக் கல்வியுடன் கிறிஸ்தவ வழிபாடுகளும் கற்றனர். இதனால் பழங்குடி குழந்தைகள் மேற்கத்திய கலாச்சாரத்துடன் வாழக் கற்றுக்கொண்டனர்.
பழங்குடியின குழந்தைகளுக்காக வட அமெரிக்காவில் 400க்கும் மேற்பட்ட உறைவிடப் பள்ளிகள் திருச்சபைகளின் நிர்வாகத்தில் கட்டப்பட்டது. சுமார் 1,00,000 பூர்வீக அமெரிக்கர்களின் குழந்தைகளை இந்தப் பள்ளிகளில் கட்டாயப்படுத்தி சேர்க்கப்பட்டனர். இக்குழந்தைகள் தங்கள் சொந்த மொழி, பெயர் மற்றும் பூர்வீக அடையாளங்களை விட்டுக்கொடுக்க கட்டாயம் ஏற்பட்டது. மேலும் பெரிய குழந்தைகளை ஒப்பந்த வேலையாட்களாக வெள்ளையர் குடும்பங்களில் அனுப்பினர். 1969 மற்றும் 1974ஆம் ஆண்டில் அமெரிக்க இந்திய விவகாரங்களுக்கான சங்கம், அனைத்து இந்தியக் குழந்தைகளில் 25-35% பேர் தங்கள் குடும்பங்களில் இருந்து பிரிக்கப்பட்டு வளர்ப்பு இல்லங்கள், தத்தெடுப்பு வீடுகள் அல்லது நிறுவனங்களில் தங்க வைக்கப்பட்டனர். மேலும் 90% வேலைவாய்ப்புகள் இந்தியரல்லாத வீடுகளில் இருந்தன. தங்களுடைய குழந்தைகளை உறைவிடப் பள்ளிகளுக்கு அழைத்துச் செல்வதை எதிர்த்த பெற்றோர்கள் சிறையில் அடைக்கப்பட்டு அவர்களிடமிருந்து வலுக்கட்டாயமாக அழைத்துச் செல்லப்பட்டனர். 1928ஆம் ஆண்டு உள்துறைத் துறையால் நியமிக்கப்பட்ட ஒரு புலனாய்வு அறிக்கை, பூர்வீக அமெரிக்க உறைவிடப் பள்ளிகளின் நிலைமைகளைக் கண்டித்தது. போதிய உணவு இன்மை, நெரிசலான தங்குமிடங்கள், மோசமான மருத்துவ பராமரிப்பு மற்றும் சுரண்டல் குழந்தை தொழிலாளர் நடைமுறைகள் ஆகியவற்றை மேற்கோள் காட்டியது. 1930களில், பெரும்பாலான உறைவிடப் பள்ளிகள் மூடப்பட்டன.
வெளி இணைப்புகள்
பகுப்பு:வட அமெரிக்கா பகுப்பு:வட அமெரிக்கப் பழங்குடிகள் பகுப்பு:கிறித்தவமும் வன்முறையும் பகுப்பு:அமெரிக்க பழங்குடிமக்கள் படுகொலைகள்
சாமந்தசாளவி
சாமந்தசாளவி இராகம் கருநாடக இசையில் பயன்படும் இராகங்களில் ஒன்றாகும். இது 21 ஆவது மேளகர்த்தா இராகமாகிய, "வேத" என்றழைக்கப் படும் 4 ஆவது சக்கரத்தின் 3 ஆவது மேளமாகிய கீரவாணி இராகத்தின் ஜன்னிய இராகம் ஆகும்.
இந்த இராகத்தில் ஷட்ஜம், சதுஸ்ருதி ரிஷபம் (ரி2), சாதாரண காந்தாரம் (க2), சுத்த மத்திமம் (ம1), பஞ்சமம்,  சுத்த தைவதம் (த1) காகலி நிஷாதம்  (நி3) ஆகிய சுரங்கள் வருகின்றன.
இறக்குமதி
இறக்குமதி (Import) என்பது யாதெனில், தங்கள் நாட்டில் கிடைக்காத பண்டங்களையும், போதிய அளவு உற்பத்தியாகாத பண்டங்களையும் பிறநாடுகளிலிருந்து வாங்கிக் கொள்ளும் வணிக முறை ஆகும். பொதுவாக, இறக்குமதி செய்யும் பொருளின் அளவைவிட, ஏற்றுமதி செய்யும் பொருளின் அளவு அதிகமாக இருப்பதையே ஒவ்வொரு நாடும் விரும்பும். ஏனெனில். அப்போதுதான் வெளிநாட்டுப்பணம், ஒருநாட்டில் அதிகமாக வந்து குவியும். அதனால் அதன் பொருளாதாரமும் உயரும். இன்று இந்தியாவிலிருந்து சர்க்கரை, காப்பிக்கொட்டை, தேயிலை, மிளகு, முந்திரிப்பருப்பு, துணி, சணல் புகையிலை, தோல், நிலக்கரி, இரும்புத் தாது, தையல் எந்திரம், சைக்கிள், ஆகியவை வெளி நாடுகளுக்கு ஏற்றுமதி செய்யப்படுகின்றன. உணவுப் பொருள்கள், எந்திர சாதனங்கள், இரசாயனப் பொருள்கள், தொழிற்சாலைகளுக்குத் தேவையான மூலப்பொருள்கள் முதலியவற்றைப் பிறநாடுகளிலிருந்து இந்தியா இறக்குமதி செய்து கொள்கிறது.
பகுப்பு:வணிகம்
கவிதா (சடுகுடு, பிறப்பு 1993)
கவிதா (Kavita பிறப்பு: சனவரி 10, 1993) என்பவர் சடுகுடு போட்டியில் இந்தியா அணிக்காக விளையாடியவர் ஆவார். 2014 ஆம் ஆண்டில் இஞ்சியோனில் நடைபெற்ற 2014 ஆசிய விளையாட்டுப் போட்டியில் தங்கம் வென்ற அணியில் இவர் இடம்பெற்றிருந்தார்.
சான்றுகள்
பகுப்பு:வாழும் நபர்கள் பகுப்பு:ஆசிய விளையாட்டுப் போட்டிகளில் இந்தியாவிற்காக தங்கம் வென்றவர்கள் பகுப்பு:விளையாட்டு வீரர் தொடர்பான குறுங்கட்டுரைகள் பகுப்பு:இந்திய கபடி வீரர்கள் பகுப்பு:1993 பிறப்புகள்
என்னைப் பார் என் அழகைப் பார்
என்னைப் பார் என் அழகைப் பார் (Ennai Paar En Azhagai Paar) இயக்குனர் என். எஸ். மணியம் இயக்கிய தமிழ்த் திரைப்படம். இதில் ஜெய்சங்கர், ஜெயமாலினி ஆகியோர் முக்கிய கதாபாத்திரங்களில் நடித்திருந்தனர். இத்திரைப்படத்திற்கு இசையமைத்தவர் இளையராஜா மற்றும் இத்திரைப்படம் வெளியிடப்பட்ட நாள் 19-ஆகத்து-1983.
வெளி இணைப்புகள்
பகுப்பு:1983 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:ஜெய்சங்கர் நடித்த திரைப்படங்கள் பகுப்பு:இளையராஜா இசையமைத்த திரைப்படங்கள் பகுப்பு:தியாகராஜன் நடித்த திரைப்படங்கள் பகுப்பு:விஜயகுமார் நடித்த திரைப்படங்கள் பகுப்பு:சில்க் ஸ்மிதா நடித்த திரைப்படங்கள்
வான் டி கிராப் நிலை மின்னியற்றி
வான்-டி-கிராப் நிலை மின்னியற்றி (Van de Graaff generator) ஐந்து மெகா வோல்ட் அளவிலான நிலைமின்னியல் மின்னழுத்த வேறுபாடு உற்பத்தி செய்யப் பயன்படும் கருவி ஆகும். கூர்முனைச் செயல்பாட்டின் மூலம் உருவாக்கப்படும் நேர்மின் அயனிகளை ஒரு பட்டுத் துணியினால் செய்யப்பட்ட பட்டை ஒன்றின் வழியாக உள்ளீடற்ற உலோக கோளத்தில் நேர் மின்னோட்டம் சேமிக்கப்படுகிறது. வான்-டி-கிராப் நிலை மின்னியற்றியில் உயர் நேர்திசை மின்னழுத்தம் குறைந்த மின்னோட்டமாக சேமிக்கப்படுகிறது. 1929 ஆம் ஆண்டு ராபர்ட் ஜெ. வான் டி கிராப் என்பவர் இந்த மின்னியற்றியை வடிவமைத்தார். தற்போது சிறிய வான் டி கிராப் இயந்திரங்கள் பொழுதுபோக்குக்காகவும், ஆய்வகங்களில் நிலைமின்னியல் பற்றி கற்றுக் கொள்ளவும், அறிவியல் அருங்காட்சியகங்களில் காட்சிப் பொருளாகவும் பயன்படுத்த உருவாக்கப்படுகிறது.
இந்த மின்னியற்றி தற்போது இயற்பியல் ஆய்வகங்களில் ஒரு துகள் முடுக்கியாக பயன்படுகிறது. ஒரு வெற்றிடக் குழாயில் உயர்திறன் மின்னழுத்தத்தை செயல்படுத்தும் போது அணுவியல் துகள்கள் முடுக்கமடைகின்றன. 1930 ஆம் ஆண்டு சைக்ளோட்டிரான் கண்டுபிடிக்கப்படும் வரை இதுவே ஒரு மிகச் சிறந்த முடுக்கியாக செயல்பட்டது. இன்றும் கூட அணு மருத்துவத்துறைகளில் ஆற்றல் துகள்களை முடுக்கச் செய்வதற்கும், எலக்ட்ரான்களை முடுக்குவிக்கச் செய்து எக்சு-கதிர்களை உருவாக்கவும் நிலைமின்னியற்றி பயன்படுகிறது. ஒரு சிறந்த நிலை மின்னியற்றியால் 5 மெகா வோல்ட் மின்னழுத்த வேறுபாடு வரை உருவாக்கலாம்.
நிலை மின்னியற்றி, காப்பிடப்பட்ட வாயுக்களால் நிரப்பப்பட்டு அதிக அழுத்தத்தத்திலிருக்கும் தொட்டியினுள் வைக்கப்பட்டிருந்தால் 25 மெகா வோல்ட் வரை மின்னழுத்தம் தயாரிக்கலாம். இதன் செயல்பாடு நிலை மின்தூண்டல் மற்றும் கூர்முனை செயல்பாடு ஆகிய இரு தத்துவங்களின் அடிப்படையில் செயல்படுகிறது.
அமைப்பு
ஒரு உள்ளீடற்ற உலோகக் கோளம் மின்காப்புப் பெற்ற தூண்கள் மீது பொருத்தப் பட்டிருக்கும். கோளத்தின் மையத்தில் ஒரு கப்பியும் மின்காப்புத் தூணின் அடிப்பகுதிக்கு அருகில் ஒரு கப்பியும் பொருத்தப்பட்டுள்ளன. பட்டுத் துணியிலான பட்டை ஒன்று கப்பிகள் வழியே செல்கிறது. இரு கப்பிகளும் மின் மோட்டார் ஒன்றின் உதவியுடன் தொடர்ந்து இயக்கப்படுகிறது. கப்பிகளுக்கு அருகே ஏராளமான கூர்முனைகள் கொண்ட இரண்டு சீப்பு வடிவ கடத்திகள் பொருத்தப்பட்டுள்ளன. ஒரு சீப்பு மேலே இருக்கும் கப்பியின் அருகிலும் மற்றொன்று கீழே இருக்கும் கப்பியின் அருகிலும் பொருத்தப்பட்டிருக்கும். கீழே இருக்கும் சீப்பு 10000 வோல்ட் மின்னழுத்தத்தோடு இணைக்கப்பட்டிருக்கும்.
உயர்ந்த மின் அழுத்தத்தின் காரணமாக கீழே இருக்கும் சீப்பைச் சுற்றியுள்ள காற்று அயனியாக்கபபடுகிறது. காற்றிலுள்ள எதிர் அயனிகள் கூர்முனைகள் நோக்கி நகர்கின்றன. நேர் அயனிகள் பட்டையை நோக்கி விரட்டப்படுகின்றன. இந்த நேர்மின் அயனிகள் பட்டையை ஒட்டிக்கொண்டு நகரும் பட்டையில் மேலே இருக்கும் கோளத்தை நோக்கி நகர்கிறது.
நிலை மின்தூண்டல் தத்துவத்தின் விளைவாக மேலே இருக்கும் சீப்பு எதிர் மின்னூட்டம் பெறுகிறது. கோளம் நேர்மின்னூட்டத்தை பெறுகிறது. மின்னூட்டங்கள் கோளப் பரப்பில் பரவுகின்றன. மேலே இருக்கும் சீப்பில் இருக்கும் அதிக அளவு மின்புலத்தால் அதைச் சுற்றியுள்ள காற்று அயனியாக்கப்படுகிறது. இதனால் எதிர் மின்னூட்டங்கள் பட்டையை நோக்கி விரட்டப்படுகின்றன. இதனால் பட்டையை அடையும் முன்னர் அதிலுள்ள நேர் மின்னூட்டங்கள் சமன்செய்யப்பட்டு விடுகின்றன. எனவே பட்டை கீழிறங்கும் போது மின்னூட்டமற்ற நிலையை அடைகிறது.
இவ்வாறு எந்திரம் தொடர்ச்சியாக நேர்மின்னோட்டத்தை கோளத்திற்கு மாற்றுகிறது. இதன் விளைவாக கோளத்தின் மின்னழுத்தம் ஒரு பெரும எல்லை மதிப்பை அடைகிறது. மேற்கொண்டு கோளத்தில் மின்னூட்டங்கள் ஏற்கப்பட முடியாத நிலையை எட்டியவுடன் காற்றின் அயனியாக்கத்தின் காரணமாக மின்னூட்டங்கள் கசியத் தொடங்குகின்றன.
உயர் அழுத்தத்தில் காற்று நிரப்பப்பட்ட எக்குக் கலத்தினால் கோளத்தை மூடுவதன் மூலம் கோளத்தின் மின்னூட்டக் கசிவை குறைக்கலாம். இம்மின்னியற்றி மூலம் பெறப்படும் உயர் மின்னழுத்தம் அணுக்கருப் பிளவையில் பயன்படும் நேர் அயனிகளை முடுக்குவிக்கப் பயன்படுகிறது.
வெளியிணைப்புகள்
பகுப்பு:மின் உற்பத்தி பகுப்பு:அமெரிக்கக் கண்டுபிடிப்புகள்
மம்தா குல்கர்னி
மம்தா முகந்த் குல்கர்னி (மராத்தி: ममता कुलकर्णी), 20 ஏப்ரல் 1972 அன்று பிறந்தார்) மும்பையைச் சேர்ந்த ஒரு முன்னாள் பாலிவுட் நடிகையாவார்.
ஆரம்பகால வாழ்க்கையும் பின்னணியும்
இந்தியாவில் உள்ள மும்பை மாநகரில் மம்தா குல்கர்னி பிறந்தார்.
ஸ்டார்டஸ்ட் சர்ச்சை
ஒரு நிழற்படத்திற்காக மேலாடையின்றி (ஆனால் அவரது கைகள் மார்பகங்களின் குறுக்கே இருக்கும்படி) தோன்றிய பிறகு மம்தா புகழ் பெற்றார். 1993 ஆம் ஆண்டு செப்டம்பர் மாதம் ஒரு பிரபலமான இந்திய சினிமா பத்திரிகையான ஸ்டார்டஸ்டின் மேலட்டையில் அந்த நிழற்படம் இடம்பெற்றது. இதனால் இந்தியாவின் ஒழுக்கமீறல் விதிகளின் கீழ் அவர் குற்றஞ்சாட்டப்பட்டார், பழமையை விரும்பும் சமய அமைப்புகள் மற்றும் பெண்கள் அமைப்புகள் என இரு பக்கங்களில் இருந்தும் அவர் தாக்குதல்களுக்கு உள்ளானார். அந்த நிறழ்படத்தில் தோன்றியதற்காக கபடதாரிகள் என அழைக்கப்படும் கண்டனக்காரர்களின் தாக்குதலுக்கும் ஆளானார்.
முடிவாக 2000 ஆம் ஆண்டு ஜூலை மாதத்தில் மம்தா குற்றவாளி எனத் தீர்ப்பளிக்கப்பட்டு ரூ. 15,000 அவருக்கு அபராதம் விதிக்கப்பட்டது. எனினும் இது மற்றொரு சர்ச்சைக்கு வழிவகுத்தது. அவர் புகைப்படக்காரர்களைத் தவிர்ப்பதற்கு நீதிமன்றத்திற்குப் புர்காவில் வந்திருந்தார். இது உள்ளூர் இஸ்லாமிய சமுதாயத்திடம் இருந்து கண்டனங்களும் மரண அச்சுறுத்தல்களுக்கும் வழிவகுத்தது.
அதே நேரத்தில் தொடர்ந்து அவரைப் பல சர்ச்சைகள் பின்தொடர்ந்தன. 1997 ஆம் ஆண்டில் பீகாரில் ஒரு சட்டமன்ற உறுப்பினர் மூலம் ஒரு தனியார் நிகழ்ச்சியில் பங்குபெற்றதற்காக மம்தாவுக்கு ஒரு பெரியத் தொகை அளிக்கப்பட்டதாக தகவல் தெரிவிக்கப்பட்டது. பின்னர் அந்த சட்டமன்ற உறுப்பினர் கால்நடைத் தீவன முறைகேடு வழக்கினுள் விசாரணைகளுக்குப் பிறகு கைது செய்யப்பட்டார். இந்த வழக்கில் மம்தா விசாரணை செய்யப்பட்டார். ஆனால் சட்டமன்ற உறுப்பினரின் முந்தைய நிகழ்ச்சிகளின் எந்த அனுபவத்தையும் அவர் மறுத்துரைத்தார்.
நடிப்பு வாழ்க்கை
தமிழ் திரைப்படம் நண்பர்கள் வழியாக மம்தா அறிமுகமானார். இத்திரைப்படம் மேரா தில் தேரே லியே என்ற பெயரில் இந்தியில் வெளியிடப்பட்டது, ''எஸ். ஏ. சந்திரசேகர்'' இத்திரைப்படத்தை இயக்கியிருந்தார். 1992 ஆம் ஆண்டு திரைப்படம் திரங்கா மூலமாக பாலிவுட்டில் மம்தா அறிமுகமானார். 1993 ஆம் ஆண்டில் ஆஷிக் அவாராவில் மம்தா நடித்தார். இதன் மூலம் அவர் ஃபிலிம்பேர் லக்ஸ் அறிமுக நடிகை விருதை வென்றார். வாக்ட் ஹமாரா ஹை (1993), கிரந்திவீர் (1994), கரண் அர்ஜூன் (1995), சப்சே படா கில்லாடி (1995) மற்றும் Ghatak: Lethal (1995) போன்ற திரைப்படங்களிலும் அவர் நடித்தார். இவையனைத்தும் பாக்ஸ் ஆபீஸில் நன்கு வரவேற்பைப் பெற்றது. எனினும் பெரும்பாலான அவரது பாத்திரங்கள், திரைப்படத்தின் முன்னணி மனிதரின் மேல் காதல் ஆர்வமுடன் ஈடுபட்டுருப்பதைப் போலவே இருந்தது அல்லது கவர்ச்சியான பாடல் மற்றும் நடன காட்சிகளில் தோன்றினார்.
ராஜ்குமார் சந்தோஷியின் முந்தையப் படமான கட்டாக்: லெத்தலில் (1996) மம்தா கேமியோப் பாத்திரத்தில் தோன்றிய போது இந்நிலை மாறியது. செவன் சாமுராயின் வரவேற்பைப் பெற்ற மறுதயாரிப்பான 1998 ஆம் ஆண்டு திரைப்படம் சைனா கேட்டில் முன்னணி நடிகையாக மம்தா நடித்தார். இதன் மூலம் கவர்ச்சியற்ற பாத்திரமாக இந்தி சினிமாவின் சில மிகச்சிறந்த நடிகர்களின் திரைப்படங்களில் அவரால் பங்கேற்க முடிந்தது. இதன் மூலம் அவரது நடிப்புத் திறமை வெளிக்காட்டுவதற்கு ஒரு நல்ல வாய்ப்பைப் பெற்றார்.
இந்த நிகழ்ச்சிகளின் மூலம் கோபமுற்று, சந்தோஷிக்கு தாக்குதல் நடத்தினார். மம்தா, சந்தோஷியின் முன்பணங்களை ஏற்க மறுத்ததால் மம்தா வரும் காட்சி நேரங்களை சந்தோஷி குறைத்து விட்டதாக அவர் மேல் குற்றம் சாட்டினார். இத்திரைப்படத்தைப் பற்றிய அனைத்து புரளிகளையும் சந்தோஷி மறுத்தார். மேலும் இந்த விஷயம் சத்தமின்றி மூடிமறைக்கப்பட்டது. எனினும், இதன் காரணமாக மம்தாவின் தொழில் வாழ்க்கையில் சரிவு ஏற்பட்டது. பிறகு மம்தா சில திரைப்படங்களில் மட்டுமே தோன்றினார். புதிய வாய்ப்புகளும் குறைந்து விட்டன. 2002 ஆம் ஆண்டு திரைப்படம் கபி தும் கபி ஹம்மில் அவர் தோன்றிய பிறகு திரைப்படங்களை விட்டு மம்தா விலகினார். பிறகு அவர் ஒரு NRI ஐத் திருமணம் முடித்த பிறகு நியூயார்க்கிற்கு சென்றுவிட்டார். தமிழ், தெலுங்கு, பெங்காலி மற்றும் மலையாளத் திரைப்படங்களிலும் மம்தா நடித்துள்ளார்.
சொந்த வாழ்க்கை
மம்தா குல்கர்னி தற்போது நியூயார்க்கில் வாழ்ந்து கொண்டிருக்கிறார்.
குறிப்புகள்
‎
பகுப்பு:இந்தியத் திரைப்பட நடிகைகள் பகுப்பு:வாழும் நபர்கள் பகுப்பு:1972 பிறப்புகள் பகுப்பு:இந்திய நடிகைகள் பகுப்பு:20 ஆம் நூற்றாண்டின் இந்திய நடிகைகள் பகுப்பு:கன்னடத் திரைப்பட நடிகைகள் பகுப்பு:தெலுங்குத் திரைப்பட நடிகைகள் பகுப்பு:கூகுள் தமிழாக்கம்-இந்தித் திரைப்படம்
புதுக்கோட்டை மாவட்ட சுற்றுலாத் தலங்கள்
புதுக்கோட்டை மாவட்ட சுற்றுலாத் தலங்கள் என்பவை குழந்தைகள் முதல் பெரியவர் வரை அனைவரும் கண்டு பயன்பெறும் வகையில் வரலாற்று ரீதியில் முக்கியத்துவம் பெறும் புதுக்கோட்டை மாவட்டத்தைச் சார்ந்த இடங்களைக் குறிக்கும். இவற்றை என்னும் வகையில் குறிப்பிட முடியும்.
சலௌகன்
சலௌகன் (Jalauka) சலுகன் என்றும் அழைக்கப்படும் இவர் இராஜதரங்கிணயில் குறிப்பிடப்பட்டுள்ள காஷ்மீரின் மன்னராவார். இவர் மலேச்சாக்களை பள்ளத்தாக்கிலிருந்து அகற்றினார். இவர் காஷ்மீரின் சுறுசுறுப்பானவரும் வீரம் மிக்க அரசராகவும் புகழ் பெற்றார். இவர் ஊடுருவிய சில வெளிநாட்டினரை வெளியேற்றினார். மேலும் கன்னோசி வரையிலான சமவெளிகளைக் கைப்பற்றினார். இந்துக் கடவுளான சிவனையும் பெண் தெய்வங்களையும் வணங்குவதில் அர்ப்பணிப்புடன் இருந்தார். இவரும் இவரது ராணியான ஈசானதேவியும் அடையாளம் காணக்கூடிய இடங்களில் பல கோயில்களை எழுப்பினர்.
வரலாற்றுத்தன்மை
சலௌகனின் கதை, நிலப்பரப்பு விவரங்கள் இருந்தபோதிலும், அடிப்படையில் பழம்பெருமை வாய்ந்தது. மேலும் காஷ்மீர் பாரம்பரியத்தின் சுயாதீனமான உறுதிப்படுத்தல் எதுவும் கண்டறியப்படவில்லை.
அசோகர் (கோனந்தியா) என்பவர் இவரது தந்தையும் முன்னோடியுமென இராஜதரங்கிணி குறிப்பிடுகிறது. அந்த உரையில் கொடுக்கப்பட்டுள்ள தேதிகளின்படி, இந்த அசோகர் கிமு 2 ஆம் நூற்றாண்டில் ஆட்சி செய்திருப்பார். மேலும் கோதாரா என்பவரால் நிறுவப்பட்ட ஒரு வம்சத்தின் உறுப்பினராக இருந்தார். இந்த மன்னர் அருகதரின் கோட்பாட்டை ஏற்றுக்கொண்டதாகவும், தனது மகன் சலௌகனைப் பெற்றெடுக்க பூதேசுவரனிடம் ( சிவன் ) வேண்டிக்கொண்டதாகவும் கல்கணர் கூறுகிறார். இந்த முரண்பாடுகள் இருந்தபோதிலும், கல்கணர் கூறும் அசோகரை பௌத்தத்தை ஏற்றுக்கொண்ட மௌரியப் பேரரசர் அசோகருடன் பல அறிஞர்கள் அடையாளம் காண்கின்றனர். ரொமிலா தாப்பர் சலௌகனை மௌரிய இளவரசர் குணாளனுடன் சமன் செய்கிறார். "சலௌகன்" என்பது பிராமி எழுத்தில் உள்ள எழுத்துப்பிழை என்று வாதிடுகிறார்.
உசாத்துணை
பகுப்பு:சம்மு காசுமீரின் வரலாறு பகுப்பு:சமசுகிருத நூல்கள் பகுப்பு:வரலாற்று நூல்கள் பகுப்பு:சமசுகிருத இலக்கியம்
த லார்டு ஆப் த ரிங்ஸ்: த ரிடர்ன் ஆப் த கிங்
த லார்டு ஆப் த ரிங்ஸ்: த ரிடர்ன் ஆப் த கிங் (The Lord of the Rings: The Return of the King) என்பது 2003 ஆம் ஆண்டு வெளியான அமெரிக்க நாட்டு காவிய கனவுருப்புனைவுத் சாகசத் திரைப்படம் ஆகும். இந்த திரைப்படம் 1955 ஆம் ஆண்டில் ஜே. ஆர். ஆர். டோல்கீன் என்பவர் எழுதிய த ரிடர்ன் ஆப் த கிங் என்ற புதின புத்தகத்தை மையமாக கொண்டு பீட்டர் ஜாக்சன் என்பவர் தயாரித்து மற்றும் இயக்க, எலியா வுட், இயன் மெக்கெல்லன், லிவ் டைலர், விக்கோ மோர்டென்சென், சீன் ஆஸ்டின், கேட் பிளான்சேட், ஜோன் ரைஸ்-டேவிஸ், பில்லி பாய்டு, டோமினிக் மோனகன், ஆர்லாந்தோ புளூம், ஹியூகோ வீவிங், மிராண்டா ஓட்டோ, டேவிட் வென்ஹாம், கார்ல் அர்பன், ஜான் நோபல், ஆண்டி செர்கிஸ், இயன் ஹோல்ம் மற்றும் சான் பீன் ஆகியோர் நடித்துள்ளனர்கள்.
முந்தைய படத்தின் கதைக்களத்தைத் தொடர்ந்து, புரோடோ மற்றும் சாம் மற்றும் கோல்லம் ஆகியோர் ஒரு வளையத்தை அழிப்பதற்காக மொர்டோரில் உள்ள மவுண்ட் டூமை நோக்கி இறுதிப் பாதையில் செல்கிறார்கள், கோலமின் உண்மையான நோக்கங்களை அறியாமல், மெர்ரி, பிப்பின், கந்தால்ப்பு, அரகோர்ன், லெகோலாஸ், கிம்லி மற்றும் மீதமுள்ளவர்கள் மினாஸ் டிரித்தில், சௌரன் மற்றும் அவரது படைகளுக்கு எதிராக ஒன்றுசேர்கின்றனர். அமெரிக்க திரைப்பட நிறுவனமான நியூ லைன் சினிமாவால் நிதியுதவி அளிக்கப்பட்டு விநியோகிக்கப்பட்டது.
இந்த படம் 1 திசம்பர் 2003 அன்று வெலிங்டனில் உள்ள எம்பசி திரையரங்கில் திரையிடப்பட்டது மற்றும் 17 திசம்பர் 2003 அன்று அமெரிக்காவிலும், 18 திசம்பர் 2003 அன்று நியூசிலாந்திலும் திரையரங்குகளில் வெளியாகி, உலகளவில் $1.1 பில்லியனை வசூலித்தது, இது 2003 இன் அதிக வசூல் செய்த திரைப்படமாகவும், வெளியான நேரத்தில் எல்லா காலத்திலும் அதிக வசூல் செய்த இரண்டாவது படமாகவும், நியூ லைன் சினிமாவால் வெளியிடப்பட்ட அதிக வசூல் செய்த படமாகவும் அமைந்தது. இந்த திரைப்படம் விமர்சகர்கள் மற்றும் பார்வையாளர்களால் பாராட்டப்பட்டது, அவர்கள் திரைப்பட உருவாக்கம் மற்றும் காட்சி விளைவுகள், செயல்திறன், அதிரடி காட்சிகள், இயக்கம், திரைக்கதை, இசையமைத்தல், ஆடை வடிவமைப்பு மற்றும் உணர்ச்சி ஆழம் ஆகியவற்றிற்காக பாராட்டப்பட்டது. இத்திரைப்படம் பதினொன்று அகாதமி விருதுகளுக்கு தேர்ந்தெடுக்கப்பட்டது. சிறந்த திரைப்படத்திற்கான அகாதமி விருதையும் சேர்த்து பதினொன்றையுமே வென்றது.
வெளி இணைப்புகள்
பகுப்பு:த லார்டு ஆப் த ரிங்ஸ் (திரைப்படத் தொடர்) பகுப்பு:2003 ஆங்கிலத் திரைப்படங்கள் பகுப்பு:சிறந்த திரைப்படத்திற்கான அகாதமி விருதை வென்ற திரைப்படங்கள் பகுப்பு:அமெரிக்கத் திரைப்படங்கள் பகுப்பு:நியூ லைன் சினிமா திரைப்படங்கள் பகுப்பு:பாஃப்டா விருதினை வென்ற திரைப்படங்கள் பகுப்பு:அமெரிக்க கற்பனை திரைப்படங்கள் பகுப்பு:அமெரிக்க சாகச திரைப்படங்கள் பகுப்பு:காவியத் திரைப்படங்கள்
ஆரல்வாய்மொழி பெருமாள்சாமி கோயில்
ஆரல்வாய்மொழி பெருமாள்சாமி கோயில் தமிழ்நாட்டில் கன்னியாகுமரி மாவட்டம், ஆரல்வாய்மொழி என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
பகுப்பு:கன்னியாகுமரி மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மல்ஸ்ரீ துன்
மல்ஸ்ரீ துன்என்பது ஒரு நேபாள இந்து நியூவா கலைவடிவம் ஆகும். இது, மாலாஸ்ரீ துன் அல்லது மல்ஸ்ரீ தூன் எனவும் அழைக்கப்படுகிறது. இதில் இசைக்கலைஞர்கள் பாரம்பரிய ராகம் மற்றும் தாள அமைப்பை அடிப்படையாகக் கொண்ட பக்தி இசையை நிகழ்த்துகிறார்கள். நேபாள இசையில், துன் தஷைனின் முக்கிய இசையாக இணைக்கப்பட்டுள்ளது. நேபாளத்தின் மிகப்பெரிய இந்து பண்டிகையான தஷைன் வந்துவிட்டது என்பதை அறிவிக்கும் இசையாக இது உள்ளது. மாலாஸ்ரீ துன் நேபாளத்தின் பழமையான பக்தி இசைகளில் ஒன்றாகும், இதன் தோற்றம் 17 ஆம் நூற்றாண்டில் உள்ளது. மல்ஸ்ரீ துன் முதலில் காத்மாண்டு பள்ளத்தாக்கிலிருந்த நெவாரி கலாச்சாரத்தைச் சேர்ந்தது. மேலும் இது நெவாரி கலாச்சாரத்தின் ஒரு நாட்டுப்புற இசையாக வளர்ந்தது. பின்னர் இந்த இசை, நேபாளி கலாச்சாரத்துடன் ஒன்றிணைந்து நேபாளத்தின் மிகப்பெரிய திருவிழாவான தஷைனின் பாரம்பரிய இசையாக மாறியது.
வரலாறு
உன்னதமான இந்த பக்தி இசை ஆயிரம் ஆண்டுகளுக்கும் மேலாக நேபாளத்தில் உள்ளது. 11 முதல் 17 ஆம் நூற்றாண்டுக்கு இடைப்பட்ட காலத்தில் காத்மாண்டுவில் இலக்கியச் செயல்பாடு அதிகரித்தது. இந்தக் காலத்திலிருந்து ஏராளமான பக்தி இசை, நடனங்கள் மற்றும் நாடகங்கள் கண்டுபிடிக்கப்பட்டுள்ளன. இந்த சகாப்தத்தில் இலக்கிய வளர்ச்சியானது நியூவா இசை வடிவத்தின் வளர்ச்சியில் உச்சத்தை அடைந்தது என்று பெரும்பாலான நிபுணர்கள் நம்புகின்றனர்.
செயல்திறன்
சித்தார், தபேலா, தா மற்றும் திமாய் ஆகியவை ஆன்மீக ரீதியில் மேம்படுத்தும் 'துன்' இசையின் முக்கிய அம்சங்களாகும். சாரங்கி மற்றும் புல்லாங்குழல் போன்ற வேறு சில கருவிகள் மிகவும் அடக்கமான பாத்திரத்தை வகிக்கின்றன. மெல்லிசை சிதார் மூலம் பராமரிக்கப்படுகிறது. தஷைன் திருவிழாவின் போது 'மல்ஸ்ரீ துன்' இசை ஒரு குறிப்பிட்ட அட்டவணையின்படி நிகழ்த்தப்படுகிறது. இந்த அட்டவணையில்,குறிப்பிட்ட பருவத்தில், வாரத்தின் குறிப்பிட்ட நாள் மற்றும் அந்த நாளின் குறிப்பிட்ட மணிநேரங்களில் இசைக்கப்படும் குறிப்பிட்ட இசைத் துண்டுகள் உள்ளன.
சான்றுகள்
பகுப்பு:நேபாளிய இசைக்கருவிகள் பகுப்பு:நேபாள பண்பாடு
பெரிய சோரகை பரமேஸ்வரன்சுவாமி வகையறா கோயில்
பெரிய சோரகை பரமேஸ்வரன்சுவாமி வகையறா கோயில் தமிழ்நாட்டில் சேலம் மாவட்டம், பெரிய சோரகை என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் காமிகாகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:சேலம் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சென்னை தினம்
சென்னை தினம் என்பது தமிழ்நாட்டின் தலைநகரமாகிய சென்னை தோற்றுவிக்கப்பட்டதாகக் கருதப்படும் கி.பி. 1639, ஆகஸ்ட் 22 ஆம் நாளை நினைவூட்டும் வகையில் அமைக்கப்பெற்ற ஒரு சிறப்பு நாள் ஆகும். இந்நாள் 2004 ஆம் ஆண்டில் இருந்து நினைவு கூரப்பட்டு வருகிறது.
கிழக்கு இந்திய கம்பெனி தாமல் வெங்கடப்பா நாயக்கரிடம் இருந்து ஒரு சிறு நிலத்தை வாங்கி சென்னை நகரத்தை உருவாக்க காரணமாக இருந்த நாளை கொண்டாடுவதே சென்னை தினமாகும். வந்தவாசியை ஆண்ட தாமல் வெங்கடப்பா நாயக்கர், பூந்தமல்லியை ஆண்ட தாமல் அய்யப்ப நாயக்கர் ஆகிய சகோதரர்களின் தந்தை சென்னப்ப நாயக்கர் பெயரால் சென்னை அழைக்கப்படுகிறது.
2014
பல மாறுதல்களைக் கண்ட சென்னை, 22 ஆகஸ்டு 2014ல் தனது 375வது வயதைக் கொண்டாடியது.
வெளி இணைப்புகள்
பகுப்பு:இந்தியாவின் சிறப்பு நாட்கள் பகுப்பு:சென்னை பகுப்பு:ஆகத்து சிறப்பு நாட்கள்
சோர்யா
சோர்யா (Zorya) அல்லது சோரியா, சார்யா, சாரா, சோர்சா, சோரானித்சா, சோரியுசுகா என்பது இசுலாவிக் நாட்டுப்புறக் கதைகளில் தோன்றும் விடியலின் பெண் உருவம் அல்லது தெய்வம். பாரம்பரியத்தைப் பொறுத்து, இவள் "சிவப்பு கன்னி" அல்லது ஒரே நேரத்தில் இரண்டு அல்லது மூன்று சகோதரிகள் என்று அழைக்கப்படும் ஒரு தனி நபராக தோன்றுகிறாள். சோரியா இந்தோ-ஐரோப்பிய மொழிகளில் காணப்படும் கீவ்சோச் என்ற தேவதையுடன் சொற்பிறப்பியல் ரீதியாக தொடர்பில்லாதவள் என்றாலும், இவள் கீவ்சோச்சுடன் பெரும்பாலான குணாதிசயங்களைப் பகிர்ந்து கொள்கிறாள். சோரியா பெரும்பாலும் சூரியன், சந்திரன் சகோதரியாக சித்தரிக்கப்படுகிறாள். சில நேரங்களில் விடியலில் தோன்றும் வெள்ளி (கோள்) எனவும் அடையாளம் காணப்டுகிறாள். சூரியனின் அரண்மனையில் வசிக்கும் இவள் அவனுடைய வெள்ளைக் குதிரைகளைக் காக்கிறாள். காலையில் அவனுக்காக வாயிலைத் திறக்கிறாள். இதனால் சூரியன் வானத்தின் வழியாகப் பயணம் செய்ய முடியும். }} மேலும் இவள் ஒரு கன்னியாக விவரிக்கப்படுகிறாள்.
சோரியா வழிபாட்டு முறை இசுலாவிக் நாட்டுப்புறக் கதைகளில் மட்டுமே தோன்றினாலும், அதன் வேர்கள் இந்தோ-ஐரோப்பிய பழங்காலத்திற்குச் செல்கின்றன. மேலும் கீவ்சோச் என்ற தெய்வத்துடன் பெரும்பாலான குணாதிசயங்களைப் பகிர்ந்து கொள்கிறாள். சோரியா, புனித ஜார்ஜ் , நிக்கலசு போன்றவர்களுடன் விடியலின் பண்புகளை பெரும்பாலான தெய்வங்களுடன் பகிர்ந்து கொள்கிறார். தெய்வீக இரட்டையர்களான புனித ஜார்ஜ் மற்றும் புனிதநிக்கலசு ஆகியோருடன் ஒப்பிடப்படுகிறாள். சிவப்பு, தங்கம், மஞ்சள், ரோசா போன்ற நிறங்களுடனும் ஒப்பிடப்படுகிறாள். இவள் கடலில் உள்ள ஒரு மர்மமான தீவாக, அலையுடன் தோன்றி மறையும் திறன் கொண்டதாக விவரிக்கப்பட்டுள்ள புயான் தீவில் வசிப்பதாகவும் கருதப்படுகிறாள். மேலும் இவள் சூரியனுக்கான அவனுடைய அரண்மனைக் கதவைத் திறப்பதாகவும் ஒரு தங்கப் படகையும் ஒரு வெள்ளி துடுப்பையும் வைத்திருப்பதாவும் நம்புகின்றனர்
thumb|311x311px| 9 ஆம் நூற்றாண்டின் நடுப்பகுதியில் உருவாக்கப்பட்ட ஒரு ஒளிரும் சின்னம்
பால்டிக் புராணம்
அறிஞர்களின் கூற்றுப்பரிசில் படி, லித்துவேனியா நாட்டுப்புறக் கதைகள் வாகரைன் மற்றும் ஆசுரைன் போன்ற ஒளிரும் தெய்வங்களுக்கு ஒரே மாதிரியான இரட்டை வேடத்தை வழங்குகின்றனref> மாலை நட்சத்திரமான வாகைரைன், சூரிய தெய்வமான சவுலேக்கு படுக்கையை உருவாக்குவதாகவும், காலை நட்சத்திரமான ஆசுரைன் நெருப்பை உருவாக்கி மற்றொரு நாள் பயணத்திற்கு தயாவதாகவும் கதை உள்ளது. மற்ற கணக்குகளில், ஆசிரைன், வாகைரைன் ஆகியோர் சூரியன் மற்றும் சந்திரன்  ஆகியோரின் மகள்கள் என்று கூறப்படுகிறது. மேலும் அவர்கள் தங்கள் தாயின் அரண்மனை மற்றும் குதிரைகளை பராமரிப்பதாகவும் கதை கூறுகிறது.
உருசிய பாரம்பரியம்
உருசிய பாரம்பரியத்தில், இவர்கள் பெரும்பாலும் இரண்டு கன்னி சகோதரிகளாகத் தோன்றுகிறார்கள்: சோரியா (காலை) உட்ரென்னியாயா விடியலின் தெய்வமாகவும், சோரியா வெச்செர்னியாயா அந்திப்பொழுதின் தெய்வமாகவும் சித்தரிக்கப்படுகின்றனர். ஒவ்வொருவரும் சூரியனின் தங்க சிம்மாசனத்தின் வெவ்வேறு பக்கத்தில் நிற்பதாகவும், காலையில் சூரியன் புறப்பப்பதாகவும், இரவில் சூரியன் தன் இருப்பிடத்திற்குத் திரும்பும்போது மாலை சோரியா வாயிலை மூடுவதாகவும் கூறப்படுகிறது. சோரியாவின் தலைமையகம் புயான் தீவில் அமைந்திருந்தது.
நல்ல அறுவடைகள் மற்றும் ஆரோக்கியத்திற்காக இவள் சார்யா என்றும் பிரார்த்தனை செய்யப்டுகிறாள். சார்யா ஒரு பாதுகாவலராகவும் கனவுகள் மற்றும் தூக்கமின்மையை அகறும் தெய்வமாகவும் கருதப்படுகிறாள்.
வெளி இணைப்புகள்
பகுப்பு:தொன்மவியல் பகுப்பு:புராணக் கதைமாந்தர்
குண்டே ஜாரி கல்லந்தய்யிந்தி
மேற்கோள்கள்
பகுப்பு:2013 திரைப்படங்கள் பகுப்பு:2013 தெலுங்குத் திரைப்படங்கள் பகுப்பு:இந்திய நாடகத் திரைப்படங்கள்
முதலாம் பாண்டியப் பேரரசு
முதலாம் பாண்டியப் பேரரசு (இடைக்காலப் பாண்டியர் எனவும் கூறுவர்) என்பது ஏறத்தாழ நான்கு நூற்றாண்டுகள் நிலவிய பாண்டியர்களின் முடி அரசாட்சியையும் ஆட்சிப்பரப்புகளைக் குறிக்கும். இதை களப்பிரர்களை அழித்த பாண்டிய வேந்தன் கடுங்கோன் தொடங்கி வைத்தான். மூன்றாம் இராசசிம்மன் என்னும் பாண்டிய வேந்தனோடு இப்பேரரசு முடிவுக்கு வந்தது.
வேந்தர்கள்
செப்பேடுகளில் இருந்தும் சில கல்வெட்டுகளில் இருந்தும் வரலாற்றாய்வாளர்களின் கணிப்பின் படியும் பின்வருமாறு பாண்டியர்களின் ஆட்சிப் பட்டியல் அமைகிறது.
வீழ்ச்சி
பத்தாம் நூற்றாண்டில் நடந்த வெள்ளூர்ப் போரின் பின்னர் மூன்றாம் இராசசிம்மன் இலங்கையில் சென்று வாழ்ந்தான் பாண்டிய நாட்டினை மீட்டெடுக்கப் பல முயற்சிகள் செய்தும் தோற்றான்.ஜந்தாம் காசிபனிடம் பாண்டிய நாட்டின் மதிப்பிற்குரிய சுந்தரமுடியையும்,வாள்,குடையையும் அளித்துத் தன் தாயான வானவன் மாதேவி பிறந்த சேர நாட்டிற்குச் சென்று தன் இறுதிக் காலத்தினைக் கழித்தான். மூன்றாம் இராசசிம்மன் கி.பி.946 ஆம் ஆண்டில் இறந்தான். பாண்டிய நாடும் இவனது ஆட்சியின் முடிவிலேயே வீழ்ந்தது முதலாம் பாண்டியப் பேரரசு வீழ்ச்சியுற்றது.
சோழப் பேரரசு பாண்டிய நாட்டையும் சேர்த்துக் கொண்டு விரிவாகத் தொடங்கியது. அவ்வப்போது சில பாண்டியர்கள் திடீரென எழுச்சியுற்று சில ஆண்டுகள் பாண்டிய நாட்டு ஆட்சியை கைப்பற்றினாலும் பேரரசு என்னும் நிலையை எட்டவில்லை. சில பாண்டியர் சோழருக்கு கப்பம் கட்டி அவரின் கீழ் பாண்டிய நாட்டை ஆண்டனர். பதிமூன்றாம் நூற்றாண்டில் முதலாம் மாறவர்மன் சுந்தரபாண்டியன் ஆட்சி வரை பேரரசு என்ற நிலைமையை பாண்டியர்கள் எட்ட முடியாமல் போனார்கள். முதலாம் மாறவர்மன் சுந்தரபாண்டியன் ஆட்சியில் இருந்து இரண்டாம் பாண்டியப் பேரரசு எழுந்தது.
முதலாம் பேரரசில் பாண்டிய நாடு
முதலாம் பாண்டியப் பேரரசின் போது ஒரு நிரந்தர ஆட்சிப்பகுதி என்று எந்த பாண்டிய மன்னர்களும் தொடர்ந்து ஆட்சி செய்யவில்லை. இவர்கள் பல்லவர்கள், சோழர்கள், சிங்களவர், சேரர், கங்கர், மராத்தியர் போன்ற‌ அரச மரபுகளோடு தொடர்ச்சியாக போரிட்டுக் கொண்டிருந்தனர். அதனால் ஒரு மன்னன் ஆட்சி செய்த பகுதிகளை அடுத்த மன்னனும் தொடர்ந்து ஆள முடியவில்லை.
ஏழு முக்கியச்செப்பேடுகள்
முற்கால பாண்டியர் செப்பேடுகளில் ஏழு செப்பேடுகள் பாண்டியர் வரலாற்றில் மிகவும் முக்கியமானவையாக கருதப்படுகின்றன. அவை,
முதலாம் பேரரசில் சமூகமும் பொருளாதாரமும்
=== பிரிவுகள் === முதலாம் பாண்டியப் பேரரசில் வர்ணாசிரமம் என்ற ஜாதிய அடுக்குமுறை இல்லை. அந்தணர், வேளாளர், வணிகர், இடையர் போன்ற பிரிவுகள் இருந்தாலும் அவர்கள் ஒற்றுமையுடனே வாழ்ந்தார்கள். உயர்ந்த தாழ்ந்த மனித வர்க்கம் என்று பிரிவினைப் படுத்தும் முறை எதும் இல்லை. களப்பிரர் ஆட்சியில் நிலங்களை இழந்த அந்தணர்களுக்கு இறையிலி கிராமங்கள் மீளப்பெறப்பட்டு வழங்கப்பட்டன. சோமாசிக்குறிச்சி, திருவரமங்கலம், வேள்விக்குடி போன்ற ஊர்களை எடுத்துக்காட்டாகக் கொள்ளலாம். அந்தணரும் அரசாங்கப் பணிகளிலும் படையிலும் அமைச்சகத்திலும் பங்கு பெற்றனர். பிரம்மராயன், பிரம்மாதி இராஜன் போன்ற பட்டங்களைப் பெற்றிருந்தனர்.
உழவர்கள் வேளாளர்கள் எனவும் பூமி புத்திரர் என்றும் அழைக்கப்பட்டனர். வேளாளர்களும் அரசாங்கப் பணிகளிலும் படையிலும் அமைச்சகத்திலும் பங்கு பெற்றனர். நிலங்களைச் சொந்தமாகக் கொண்ட வேளாண் குடிகளைப் போலவே வேளாண் நிலமில்லாமல் உறையுள் மட்டும் கொண்ட குடிகளும் இருந்தனர். சடையன் மாறனின் கீழ் இருந்த பராந்தகப் பள்ளி வேளான் நக்கன் புள்ளன், இராசசிம்மனின் கீழிருந்த காகூர்ச் சேரன் வேளாண் போன்றவர்களை வேளாளத் தளபதிகளாய் பாண்டியர் கொண்டிருந்தனர்.
கல்வி
கல்வி பயில்வோருக்கு எனவே தனியாக மானிய நிலங்கள் வழங்கப்பட்டன. அக்கல்விக்கூடங்களில் உள்ள மாணவர்களுக்கு விதிமுறைகள் தனியாக பிறப்பிக்கப்பட்டிருந்தன. அவர்கள் ஒருவரோடு ஒருவர் சண்டையிடக் கூடாது. சூதாடக்கூடாது. பணியாளர்களை வைத்துக் கொள்ளக்கூடாது. அவர்கள் அதை மீறி நடந்தாலும் அவர்களுக்கான தண்டனைகளும் வழங்கப்பட்டன. இவை அனைத்தும் பார்த்திபசேகரபுரச் செப்பேட்டில் மேலும் விளக்கப்பட்டிருக்கிறது.
வணிகக்குழுக்கள்
உக்கிரன்கோட்டையில் திசை ஐயாயிரத்து ஐநூற்றுவர் இராசசிங்கப் பேரங்காடி என தனி ஒரு அங்காடி அமைத்து வணிகம் செய்து வந்தார்கள். அதே ஊரிலுள்ள வடவாயில் அமர்ந்தாள் கோயிலுக்கு திருச்சுற்றாலயம் எடுத்ததும் இவர்களே. குதிரைச் செட்டிகள் வெளிநாடுகளில் இருந்து குதிரைகளை இறக்குமதி செய்து வேந்தர்களுக்கும் வேந்தர் குடும்பத்தினருக்கும் மற்ற அதிகாரிகளுக்கும் கொடுத்தார்கள்.
நபிகள் நாயகம் (நூல்)
நபிகள் நாயகம் எனும் நூல் முத்தமிழ் காவலர் டாக்டர் கி. ஆ. பெ. விசுவநாதம் பிள்ளை அவர்களால் எழுதப்பட்டதாகும். இந்நூல் அகில இந்திய மீலாத் விழாவில் கி. ஆ, பெ. விசுவநாதம் பிள்ளை அவர்கள் பேசியதன் எழுத்துவடிவம் ஆகும். இந்நூலுக்கு சென்னை உயர்நீதிமன்ற நீதிபதி இஸ்மாயில் மதிப்புரை எழுதியுள்ளார்.
முதலாம் பாண்டியப் பேரரசு
வரி விதிப்பு
நிலவரிகள் தனியாக வசூலிக்கப்பட்டன. வறட்சிக்காலங்களின் போது வரிவிலக்கும் வரித்தணிப்பும் இடம்பெற்றது. இவற்றை கண்கானிக்கத் தனிச்சபைகள் இருந்தன. இவர்கள் வறட்சிக் காலத்தின் போது வேந்தனிடம் பரிந்துரை செய்து வரிவிலக்கும் வரித்தணிப்பும் கிராமங்களுக்குப் பெற்றுத்தந்தார்கள்.
நபிகள் நாயகம் (நூல்)
வெளி இணைப்புகள்
பகுப்பு:கி அ பெ விசுவநாதம் பிள்ளை நூல்கள் பகுப்பு:பாரி நிலைய நூல்கள் பகுப்பு:1974 தமிழ் நூல்கள் பகுப்பு:இந்தியத் தமிழ் நூல்கள் பகுப்பு:நாட்டுடைமை நூல்கள்
முதலாம் பாண்டியப் பேரரசு
வரி விதிப்பு
நிலவரிகள் தவிர செக்கு வைத்து எண்ணெய் தயாரிப்போர் செக்கிறையும், அங்காடி வணிகத்தில் ஈடுபடுவோர் அங்காடிப்பட்டமும், நெசவுத்தொழில் வினைஞர் தறியிறையும் கட்டினார்கள். இது தவிர முத்துக்குளிப்போருக்கு ஒரு குறிப்பிட்டக் கணக்கில் முத்தே வரியாகப் பெறப்பட்டது.
காசுகள்
thumb|right|234px|அவனீப சேகரன் காசு முதலாம் பாண்டியப் பேரரசில் இரு அரசர்களின் பெயரில் மட்டுமே காசுகள் கிடைத்துள்ளன. அவை அவனீப சேகரன் கோளக என்று தமிழில் எழுத்துப் பொறிக்கப்பட்ட செம்பு காசும் (படம்), ஸ்ரீ வரகுண என்று தமிழ் எழுத்துப் பொறிக்கப்பட்ட தங்கக்காசும் ஆகும். அவற்றுள் ஸ்ரீ வரகுண என்ற காசு சீமாற சீவல்லபனான இரண்டாம் வரகுணனைச் சேர்ந்தது (பொ.ஆ. 815-862). அவனீப சேகரன் கோளக என்ற காசில் “கோளக” என்பது “குளிகை” என்ற சொல்லுடன் தொடர்புபடுத்தப் பெறுகிறது. இச்சொல்லாட்சி கல்வெட்டுக்களிலும் இலக்கியங்களிலும் பிந்தைய காலகட்டத்தில் (பொ.ஆ. 12 -13 ஆம் நூற்றாண்டு) வருவதால் குழப்பங்கள் உள்ளன.
துறைமுகங்கள்
சங்ககாலத்துக்குப் பின், முற்கால பாண்டியர் காலம் தொடங்கி பிற்காலப் பாண்டியர் காலம் வரை பாண்டி நாட்டில் ஏற்பட்ட அரசியல், சமூக மற்றும் பொருளாதார வளர்ச்சியும் அந்நாட்டில் உள்நாட்டு மற்றும் வெளிநாட்டு வணிக உறவுகள் வளர காரணமாயிருந்தது. இதன் விளைவாகவே பத்துக்கும் மேற்பட்ட துறைமுக நகரங்கள் பட்டினம் என்ற பின்னொட்டு பெயரோடு முதலாம் பாண்டியப் பேரரசில் தோன்றின. வேறு சில சங்ககாலம் தொட்டே பயன்பாட்டில் இருந்தன. அவை,
சமயம்
முதலாம் பாண்டியப் பேரரசில் சமணம், சைவம், வைஷ்ணவம், பௌத்தம் போன்றவை மிகுந்த செல்வாக்குப் பெற்றிருந்தன.
முதலாம் பாண்டியப் பேரரசின் முற்பாதியில் சமணம் பாரிய செல்வாக்கைப் பெற்றுத் திகழ்ந்தது. சமண இலக்கியங்களும் பல தோன்றின. சமண சமயத்தின் செல்வாக்கை அவர்களின் குகைகள் பாண்டிய நாடு முழுவதும் காணப்படுவதை வைத்தே அறியலாம். சமண முனிவர்களின் குகைகள் ஆனைமலை, அழகர்மலை, நாகமலை, திருப்பரங்குன்றம், கொங்கர் புளியங்குளம், கரடிப்பட்டி, முத்துப்பட்டி, பிள்ளையார்பட்டி, குன்றக்குடி, சித்தன்னவாசல் போன்ற இடங்0களில் காணப்படுகின்றன. அரிகேசரி மாறவர்மன் சுந்தர பாண்டியன் என அழைக்கப்பட்ட கூன் பாண்டியன் ஆட்சியில் சமணர் கழுவேற்றம் நடந்ததாகக் கூறப்பட்டாலும் வரலாற்றாய்வாளர்களால் அவை ஒருமனதாக ஏற்றுக்கொள்ளப்படவில்லை. பத்தாம் நூற்றாண்டிலும் சமண சமயம் ஓரளவுக்கு செல்வாக்குப் பெற்றிருந்தது கழுகுமலைக் கல்வெட்டுகளில் இருந்து தெரிகிறது. சமண சமயத்தில் பெண்களும் சமயக்குறத்தி என்ற பெயரில் ஈடுபட்டார்கள்.
முதலாம் பாண்டியப் பேரரசின் பிற்பாதியில் சைவமும் வைஷ்ணவமும் செல்வாக்குப் பெறத்தொடங்கின. சைவத்துக்கு நாயன்மார்களும் வைணவத்துக்கு ஆழ்வார்களும் தோன்றி அச்சமயங்களை வளர்த்தார்கள். அரிகேசரி வேந்தனும் மங்கையர்க்கரசியும் பாண்டிய அமைச்சர் குலச்சிறையாரும் 63 சைவ நாயன்மார்களில் மூவர் ஆனார்கள்.
தேர்தல்
கோயில் ஆட்சிமுறைத் தேர்தலை கி. பி. எட்டாம் நூற்றாண்டளவிலேயே பாண்டியர்கள் அறிமுகப்படுத்திவிட்டார்கள். பின்னர் பத்தாம் நூற்றாண்டில் சோழர் இதை பரலவலாக்கினார்கள். அந்த விதத்தில் பாண்டியர்களின் தேர்தல் முறையே தமிழகத்தின் மிகப்பழைய தேர்தல் முறை எனலாம். இதை ஆய்வாளர்கள் பாண்டியன் மாறன் சடையன் என்பவனின் மானூர் கல்வெட்டைக் கொண்டு உறுதிப்படுத்துகின்றனர்.
== கட்டிடக் கலை ==
குடைவரைகள்
இவர்களின் ஆட்சிகள் ஏராளமான குடைவரை கோயில்கள் தமிழகத்தில் கட்டப்பட்டன. பல்லவர்களுக்கு முன்னரே பாண்டியர் குடைவரை கட்டிடக் கலையில் சிறப்புற்று இருந்தனர். ஜைனம், சைவம், வைணவம் போன்றவற்றுக்கு குடைவரைகள் கட்டப்பட்டன.
வெளி இணைப்புகள்
பகுப்பு:பாண்டியர்
மெய்யியல்
மெய்யறிவு
இயற்கை விஞ்ஞானம் மிக வேகமாய் முன்னேறிச் செல்கிறது. எல்லாத் துறைகளிலும் அவ்வளவு ஆழ்ந்த புரட்சிக் கொந்தளிப்புக்கு உள்ளாகி வருகிறது. அது தத்துவவியல் (Philosophy) அனுமானங்களின்றி இருக்கலாமென நினைக்க முடியவே முடியாது.
மெய் என்ற உடலில் உணர்வு என்ற உண்மையைப் புத்தியால் தேட அறிவு என்ற ஆற்றல் வெளிப்படும் பொழுது தத்துவம் என்ற உண்மை உணர்வை அனைவராலும் ஏற்றுக்கொள்ளப்படும் கருத்துக்களின் விளக்கதை உணர்வு பூர்வமாக அறியவைப்பது மெய்யறிவு. - (சுபஸ்ரீ ஸ்வாமிகள்)
thumb|180px|"எப்பொருள் யார்யார்வாய்க் கேட்பினும் அப்பொருள் மெய்ப்பொருள் காண்ப தறிவு." [[திருவள்ளுவர் (பொ.ஊ. 5-ம் நூற்றாண்டுக்கு முன்)]] thumb|right|180px|"ஆராயப்படாத வாழ்வு வாழ்வதற்குப் பெறுமதியற்றது." கிரேக்க மெய்யியலாளர் [[சாக்கிரட்டீஸ்|சாக்ரட்டீசு (பொ.ஊ.மு. 470-399)]]
மெய்யியல் அல்லது மெய்க்கோட்பாட்டு இயல் அல்லது தத்துவம் (philosophy) என்னும் அறிவுத்துறையானது எது உண்மை, எது சரி, எது அறிவு, எது கலை, எது அறம், எது அழகு, கடவுள் என்று ஏதும் உண்டா, என்பது போன்ற அடிப்படையான கேள்விகளைப் பற்றி ஆழ ஆராயும் துறை ஆகும். தத்துவம் என்றால் உண்மை, உள்ளதை உள்ளவாறே அறிவதைப் பற்றிய கொள்கை, இயல் என்று பொருள். மெய்யியல் துறையில் கருத்துக்கள் எவ்வாறு ஏற்கப்படுகின்றன என்பதும், காரணம், ஏரணம், விவாதம் (தருக்கம்) முதலியன யாவை என்றும் கூர்ந்து நோக்கி ஆராயப்படும்.
தற்காலத்தில் அறிவியல் என்று அறியப்படும் துறை சிறப்புற்று வளரும் முன்னர், மெய்யியல் துறைதான் முன்னணியில் இருந்த அறிவுத்துறை ஆகும். 2500 ஆண்டுகளுக்கு முன்னர் வாழ்ந்த இந்தியர்களும், சீனர்களும், செருமானியர்களும், கிரேக்கர்களும் பிற உலக மாந்த இனங்களும் பலவாறாக, அடிப்படையாகச் சிந்தித்து தொகுத்து வைத்த கருத்துக்கள்தாம் மெய்யியலின் தொடக்கம். மெய்யியல் என்பது ஆங்கிலத்தில் Philosophy (ஃபிலாசஃபி) என்று கூறப்படுவது. இச்சொல் கிரேக்கச் சொல்லாகிய Φιλοσοφία (philo-sophia) என்பதில் இருந்து பெற்றது. இசொல்லின் பொருள் அறிவின் பால் காதல் (அறிவால் ஈர்க்கபடும் துறை) என்பதாகும்.
மெய்யியல் என்ற துறை சார்ந்த ஆய்வு செருமானியர் தொடக்கம் மேற்குலகிலேயே தொடங்கியது. ஐரோப்பியர்கள் ஆசியாவை காலனித்துவ ஆட்சி செய்த போது அவர்கள் சீன இந்திய சிந்தனைகளில் பலவற்றை மெய்யியல் சிந்தனைகளாக அடையாளப்படுத்தினார்கள். இவ்வாறே பின்னர் ஆப்பிரிக்க, அமெரிக்க முதற்குடிமக்கள் சிந்தனைகளில் இருந்தும் மெய்யியல் கூறுகள் அடையாளம் காணப்பட்டன. பின்னர் காலனித்துவத்துக்கு உட்பட்டவர்களும் தமது சிந்தனைகளை இவ்வாறு அடையாளப்படுத்தியும், இத் துறை சார்ந்தும் செயற்படத் தொடங்கினர்.
வரலாறு
காலத்தாலும் இடத்தாலும் மெய்யியல் கொள்கைகளிலும் கருத்துக்களிலும் வேறுபாடுகள் உண்டு. மாந்த இன வரலாற்றில் ஏறத்தாழ 6,000-7,000 ஆண்டுகளாகத்தான் சற்று விரிவாக அறியத்தக்க நாகரிகங்கள் அறியப்பட்டுள்ளன. சுமேரியர்கள், எகிப்தியர்கள், எலாமைட், அக்காடியர்கள், அசிரீயர்கள் போன்று நடுகிழக்கு நாடுகளில் வாழ்ந்த மக்களின் கருத்துக்களும் கோட்பாடுகளும் மெய்யியல் கூறுகள் கொண்டவை.
பண்டைய சீனர்கள்
சீன மெய்யியல் சீன நாகரிகத்தில் தோன்றிய எடுத்தாளப்பட்ட மெய்யியல் சிந்தனைகளைக் குறிக்கின்றது. 3000 ஆயிரம் ஆண்டுகளுக்கு மேலான சீன மொழியில் எழுதப்பட்ட சிந்தனைகளைச் சீன மெய்யியல் கொண்டிருக்கின்றது. சீன மெய்யியல் இந்திய, இசுலாமிய, மேற்குலக, ஆபிரிக்க மெய்யியல்களில் இருந்து பல முக்கிய வழிகளில் வேறுபடுகிறது. சீன மெய்யியல் இயற்கையை சார்ந்தது, காரியத்தையும் நிர்வாகத்தையும் முக்கியப்படுத்துவது. இந்திய மெய்யியல் போலன்றி அது சமயத்தை அல்லது கடவுள்களை முதன்மைப்படுத்தவில்லை. வாழ்க்கை சுழற்சியில் இருந்து விடுதலை பெறுவதை விடுத்து ஒத்துளைவுள்ள வளம்மிக்க சமுதாயத்தை இவ்வுலகில் உருவாக்குவத்தே சீன மெய்யியலின் முக்கிய குறிக்கோள்களில் ஒன்று. திறமான நிர்வாகம் மூலம் ஒழுக்கத்தையும் (order) ஒத்துழைவுள்ள வளம்மிக்க சமுதாயத்தையும் உருவாக்க சீன மெய்யியல் விளைகிறது. அரசின் நிர்வாகத்தில் போரும் ஒரு நிகழ்வாக இருந்ததால், போரியலும் சீன மெய்யிலின் ஒரு முக்கிய அங்கம்.
வகைகள்
மெய்யியல் இருவகைப் படுகின்றது. அவையாவன, கிழக்கத்திய மெய்யியல் மற்றும் மேற்கத்திய மெய்யியல் என்பனவாகும். கருத்தளவிலும் விளக்கமுறையிலும் உள்ள வேறுபாடுகளின் அடிப்படையில் இவ்வாறு வகைப்படுத்தல் நிகழ்கின்றது.
கிழக்கத்திய மெய்யியல்
கிழக்கத்திய மெய்யியல் (Eastern philosophy) என்பது ஆசியா கண்டத்தில் தோன்றி வளர்ந்த சீன மெய்யியல், ஈரானிய/பாரசீக மெய்யியல், சப்பானிய மெய்யியல், இந்திய மெய்யியல், கொரிய மெய்யியல் ஆகியவற்றைக் குறிக்கும் பொதுப்பெயர் ஆகும்.இச்சொல் பாபிலோனிய மெய்யியல் மற்றும் இசுலாமிய மெய்யியலையும் உள்ளடக்குவதாகக் கொள்ளப்படும். ஆயினும் இவை "மேற்கத்திய மெய்யியலாக" கருதப்படுவதும் உண்டு.
கிழக்கத்திய மெய்யியலுக்குள் அரபி மெய்யியல் மற்றும் யூத மெய்யியலையும் சேர்த்துக் கருதுவது உண்டு. இக்கருத்து புவியியல் அடிப்படையை மட்டும் கொண்டிருப்பதில்லை. மாறாக, கருத்தளவிலும் விளக்கமுறையிலும் மேற்கத்திய மரபுக்கும் கிழக்கத்திய மரபுக்கும் இடையே வேறுபாடுகள் உள்ளன என்னும் அடிப்படையிலும் இவ்வாறு வகைப்படுத்தல் நிகழ்கிறது.
மேற்கத்திய மெய்யியல்
மேற்குலக மெய்யியல் என்பது மேற்குலகத்தின் மெய்யியல் சிந்தனையையும் முறைமையும் குறிக்கும். மேற்குலக மெய்யியலை இந்திய, சீன, முதற்குடிமக்கள், இசுலாமிய மெய்யியல்களில் இருந்து ஒப்பிட்டு வேறுபடுத்தலாம். மெய்யியல் என்ற துறை அவ்வாறு அடையாளப்படுத்தப்பட்டு வளர்ச்சி பெற்றது மேற்குலகிலேயே ஆகும். இன்று உலகில் செல்வாக்குச் செலுத்தும் பல்வேறு சட்ட, அரசியல், சமூகக் கோட்பாடுகள் மேற்குலக மெய்யியல் இருந்தே தோற்றம்பெற்றன. மேற்குலக மெய்யியல் பண்டைக் கிரேக்கத்தில் உருவான கிரேக்க மெய்யியலுடன் தொடங்குகிறது. பின்னர் இது உலகின் பரந்த பகுதிகளையும் தழுவி வளர்ச்சி அடைந்துள்ளது.
அழகியலும் மெய்யியலும்
அழகியல் மெய்யியலின் ஒரு பிரிவாகத் தொன்றுதொட்டு வளர்ச்சியுற்று வந்துள்ளது. கிரேக்க இலக்கியத்தில் உள்ள மெய்யியல் கோட்பாடுகள் அழகியலுக்கு அடிப்படையாக இருக்கின்றன. மகிழ்ச்சியை ஒரு பொருளிலோ, எழுத்திலோ அல்லது ஒலியிலோ சித்திரிப்பது என்பது கலைஞனின் குறிக்கோளாக உள்ளது. பொருள், மனிதன், நிகழ்ச்சிகள் முதலானவற்றை நுட்பமாக உண்மையாகப் படைப்பதற்கு கலை என்று பெயர். இதில் போலச் செய்தலின் கூறுகள் இருந்த போதிலும் ஒரு பொதுவான முழுமையான மெய்யியல் கலையில் இருத்தல் அவசியம். இக்கருத்தையே அரிஸ்டாட்டில் (பொ.ஊ.மு. 384–322) வலியுறுத்தி வந்துள்ளார்.
காண்ட் (1724-1804) போன்ற மெய்யியல்வாதிகள்,அழகியலானது பொருள்களால், எழுத்துப் படைப்பால், காட்சியால் மக்கள் உள்ளத்தில் எழுவதாகும். அறிவுக்கும் கற்பனைக்கும் பொருந்தவல்ல பொருள்களே அழகுடையனவாகக் கருதப்பட வேண்டும் என்றனர்.
ஹெகல் முதன்முதலில் ‘அழகியல்’ என்ற சொல்லாட்சியைக் கையாளுவதற்கு முன்னர், காண்ட் ‘அழகியல்’ என்ற இச்சொல்லை ‘புலனறிவு’ என்னும் பொருளிலேயே பயன்படுத்தினார். எனினும், ஹெகல் என்பார் அழகியலைக் கோட்பாட்டுத் தொடர்புடைய ஆழமான கருத்தில் பயன்படுத்தினார்.